**Тематичен проект**

**„Идентичност и трансформационни модели на дизайна при мултиплатформено представяне на пресата”**

**ръководител: проф. д-р Веселина Йорданова Вълканова**

**Факултет по журналистика и масова комуникация**

Извършено е комплексно изследване на новите модели на представяне на медиите в онлайн формат. Изведени са функционалностите и оптимизациите на медийните сайтове, за да отговорят на изискванията на времето и потребителите за „mobile ready” дизайн – функции и задачи, наложени от навлизането на по-малки дисплеи и от необходимостта от контролиране на придвижването в интернет пространството през сензорни екрани. Акцентът е върху подходите към комплексните съдържания на медиите онлайн и моделите на тяхното представяне върху по-малки екрани без загуба на комуникационни единици и без редуциране на информация. Установени са най-новите стратегии, подходи за структуриране на съдържанията на водещи медии онлайн от различни типологични групи на макро ниво – информационна архитектура, и на микро ниво – аранжимент в рамките на отделната страница, гарантиращи бързата им и безпретятствена употреба. Изведени са типовете гъвкавите решения на сайта, съобразени за различна резолюция, големина на екрана и потребителски контекст, базирани върху скалиращи оформителски елементи, конструкции и съдържания, които са в състояние да се поместят в различна среда и да бъдат използваеми при различни методи на въвеждане и команда, но и да отговарят на изискванията за ергономичност, функционалност, естетика по отношение на шрифтове, цветови дизайн, контраст, композиция, отстояния, големина на бутони и линкове.

Това ново, актуално и цялостно изследване, посветено на анализ на метаморфозите на дизайна в различни формати на медиите, на аранжимента и функционалността на съдържанията за различни крайни устройства, е приносно за българското медиазнание, онлайн комуникацията, комуникационния дизайн и техните изследвания.

Резултатите от проекта са публикувани в четири статии в научни списания.